శ్రీ ఆణివిళ్ళ వేంకట శాస్త్రి ఉన్నత పాఠశాల

శ్రీ ఆణివిళ్ళ వేంకట శాస్త్రి ఉన్నత పాఠశాల ఆంధ్రప్రదేశ్ రాష్ట్రంలోని పశ్చిమ గోదావరి జిల్లా, పెరవలి మండలానికి చెందిన కాకరపర్రు గ్రామంలో ఉన్న ఒక చారిత్రాత్మక విద్యాసంస్థ. కాకరపర్రు గ్రామం పండితుల నివాసమైన పండిత గ్రామంగా ప్రసిద్ధి చెందింది పురాణపండ రామమూర్తి, శ్రీకృష్ణ జననము, పుట 2.

ఈ పాఠశాల 1950లో గ్రామ జమిందారు, విద్యాసేవకుడు మరియు నిత్యాన్నదాత శ్రీ ఆణివిళ్ళ వేంకట శాస్త్రి గారి ఆధ్వర్యంలో స్థాపించబడింది అబ్బయి గారు వ్రాసి ఇచ్చిన దాన పత్రం. ఈ పాఠశాల ఆ ప్రాంతంలోని గ్రామీణ విద్యార్థులకు విద్యావకాశాలు కల్పించి, ప్రాంతీయ విద్యా అభివృద్ధిలో ప్రముఖ పాత్ర పోషించింది ఈనాడు వార్తాపత్రిక, 19 డిశంబరు 2017, నిడవోలు జోన్, పుట 4.

 చరిత్ర 
కాకరపర్రు గ్రామం మరియు పరిసర ప్రాంతాలలో 1950వ దశకానికి పూర్వం ఉన్నత పాఠశాల సౌకర్యం లేకపోవడం వల్ల విద్యార్థులు దూరప్రాంతాలకు వెళ్లి చదవాల్సివచ్చేది. ఈ పరిస్థితిని గమనించిన గ్రామ జమిందారు శ్రీ ఆణివిళ్ళ వేంకట శాస్త్రి గారు, తన గ్రామంలోనే అందరికీ విద్య అందించాలనే సంకల్పంతో ముందుకొచ్చారు.

ఆయన సొంత భూమిలో 3.48 ఎకరాలు విరాళంగా ఇచ్చి, తన కుమారుడు శ్రీ ఆణివిళ్ళ అబ్బాయి గారు ఆధ్వర్యంలో పాఠశాల భవన నిర్మాణాన్ని ప్రారంభించారు . 1950 సంవత్సరంలో శ్రీ ఆణివిళ్ళ వేంకట శాస్త్రి ఉన్నత పాఠశాల ప్రారంభించబడింది వేంకట శాస్త్రి ఉన్నత పాఠశాల ప్రారంభోత్సవ ఆహ్వాన పత్రిక.

 స్థాపకులు 

 శ్రీ ఆణివిళ్ళ వేంకట శాస్త్రి 
శ్రీ ఆణివిళ్ళ వేంకట శాస్త్రి గారు కాకరపర్రు గ్రామ జమిందారు, విద్యాసేవకుడు, నిత్యాన్నదాత.  
ఆయన గ్రామ ప్రజల అభ్యున్నతిని లక్ష్యంగా చేసుకొని అనేక సామాజిక సేవా కార్యక్రమాలు చేపట్టారు. విద్యకు ప్రాధాన్యం ఇస్తూ, ఆర్థికంగా వెనుకబడిన విద్యార్థులను చదువుకోడానికి సహాయం చేశారు .

 శ్రీ ఆణివిళ్ళ అబ్బాయి గారు 
వేంకట శాస్త్రి గారి కుమారుడు శ్రీ ఆణివిళ్ళ అబ్బాయి గారు తన తండ్రి ఆశయాలను నెరవేర్చడంలో కీలక పాత్ర పోషించారు.  ఆయన ఆధ్వర్యంలో పాఠశాల భవన నిర్మాణం, ప్రారంభోత్సవం మరియు విద్యా కార్యక్రమాలు కొనసాగాయి.  

ప్రస్తుతం ఆయన కుమారుడు శ్రీ ఆణివిళ్ళ సత్యనారాయణ మూర్తి (రాజు) గారు తమ పితామహుల విద్యాసేవా సంప్రదాయాన్ని కొనసాగిస్తూ విద్యార్థులకు సహాయం చేస్తున్నారు .

 విద్యా ప్రగతి 
ఈ పాఠశాలలో విద్యనభ్యసించిన విద్యార్థులు దేశ విదేశాలలో వివిధ రంగాలలో ప్రతిష్ఠాత్మక స్థానాలను అధిరోహించి, పాఠశాల కీర్తిని మరింతగా పెంచారు. పాఠశాల నందు ఉన్న చారిత్రాత్మక ఛాయాచిత్రాలు.

 వారసత్వం 
శ్రీ ఆణివిళ్ళ వేంకట శాస్త్రి గారి విద్యా సేవలు కాకరపర్రు గ్రామంలో విద్యా చైతన్యానికి పునాదిగా నిలిచాయి. ఆయన స్థాపించిన పాఠశాల ఇప్పటికీ గ్రామ ప్రజలకు గౌరవప్రదమైన విద్యాసంస్థగా కొనసాగుతోంది. పాఠశాల ప్రాంగణంలో శ్రీ వేంకట శాస్త్రి గారి ప్రతిమను 1980 వ దశకం లో స్థానిక ప్రజాప్రతినిధులు ఎమ్మెల్యే శ్రీ పత్తి మణెమ్మగారు ఆవిష్కరించారు .

 చిత్రాలు (Gallery) 

 మూలాలు 

వర్గం:పశ్చిమ గోదావరి జిల్లా విద్యాసంస్థలు
వర్గం:ఆంధ్రప్రదేశ్ పాఠశాలలు
వర్గం:1950లో స్థాపించబడిన విద్యాసంస్థలు
వర్గం:కాకరపర్రు